## Uredba o izmjenama i dopunama Uredbe o uvjetima, kriterijima, visini i načinu ostvarivanja prava dodjele državnih potpora male vrijednosti otočnim poslodavcima za očuvanje radnih mjesta

### NN 66/2007 (26.6.2007.), Uredba o izmjenama i dopunama Uredbe o uvjetima, kriterijima, visini i načinu ostvarivanja prava dodjele državnih potpora male vrijednosti otočnim poslodavcima za očuvanje radnih mjesta

# VLADA REPUBLIKE HRVATSKE

**2039**

Na temelju članka 26. Zakona o otocima (»Narodne novine«, br. 34/99, 32/2002 i
33/2006), Vlada Republike Hrvatske je na sjednici održanoj 20. lipnja 2007.
godine donijela

## UREDBU

### O IZMJENAMA I DOPUNAMA UREDBE O UVJETIMA, KRITERIJIMA, VISINI I NAČINU OSTVARIVANJA PRAVA DODJELE DRŽAVNIH POTPORA MALE VRIJEDNOSTI OTOČNIM POSLODAVCIMA ZA OČUVANJE RADNIH MJESTA

Članak 1.

U Uredbi o uvjetima kriterijima, visini i načinu ostvarivanja prava dodjele
državnih potpora male vrijednosti otočnim poslodavcima za očuvanje radnih mjesta
(»Narodne novine«, broj 77/2006), (u daljnjem tekstu: Uredba) u članku 4.
alineji 3. iza riječi: »(»Narod­ne novine, broj 140/2005)« briše se riječ: »i«,
dodaje se zarez, a iza riječi: »(»Narodne novine«, broj 50/2006)« dodaju se
riječi: »i Odluke o objavljivanju pravila o potporama male vrijednosti (»Narodne
novine«, 45/2007).«.

Članak 2.

Članak 5. mijenja se i glasi:

»Članak 5.

Korisnici potpora mogu ostvariti pravo na državne potpore male vrijednosti
otočnim poslodavcima za očuvanje radnih mjesta sukladno Zakonu o državnim
potporama, Uredbi o državnim potporama i članku 2. stavku 2. Odluke o
objavljivanju pravila o potporama male vrijednosti u ukupnom iznosu od 200.000
EUR-a (bruto iznos), izraženo u kunskoj protuvrijednosti sukladno srednjem
tečaju Hrvatske narodne banke na dan isplate/a, tijekom bilo kojeg razdoblja od
tri fiskalne godine, uključujući sve državne potpore i državne potpore male
vrijednosti.
Ukupna državna potpora male vrijednosti otočnim poslodavcima za očuvanje radnih
mjesta koja se dodjeljuje bilo kojem pojedinom poduzetniku u sektoru cestovnog
prometa ne smije premašivati 100.000 EUR-a (bruto iznos), izraženo u kunskoj
protuvrijednosti, sukladno srednjem tečaju Hrvatske narodne banke na dan
isplate/a tijekom bilo kojeg razdoblja od tri fiskalne godine, uključujući sve
državne potpore i državne potpore male vrijednosti sukladno Zakonu o državnim
potporama, Uredbi o državnim potporama i članku 2. stavku 2. Odluke o
objavljivanju pravila o potporama male vrijednosti.«.

Članak 3.

U članku 6. stavku 1. iza riječi: »plaću« briše se točka i dodaju se riječi: »za
sve djelatnosti sukladno članku 4. ove Uredbe.«.
U stavku 2. iza riječi: »plaću« briše se točka i dodaju se riječi: »za sljedeće
djelatnosti:
– poljoprivredna proizvodnja na postojećim i novim nasadima na otvorenom i u
zaštićenim prostorima (maslinarstvo, vinogradarstvo, sredozemno voćarstvo, uzgoj
i prerada ljekovitog bilja, povrćarstvo);
– ekstenzivno i poluintenzivno ovčarstvo i kozarstvo;
– pčelarstvo;
– proizvodnja i prerada proizvoda s oznakom »hrvatski otočni proizvod«;
– školjkarstvo;
– ulov plave ribe, a na području vanjskog ribolovnog mora i bijele ribe,
mrijest, uzgoj i prerada ribe i drugih morskih organizama;
– trgovina ribom;
– ronilaštvo;
– uzgoj, selektivno i kontrolirano vađenje, obrada i konfekcioniranje koralja i
spužvi;
– kamenarstvo za potrebe klesarstva;
– klesarstvo;
– proizvodnja morske soli;
– jedrarstvo;
– proizvodnja ribarskih alata;
– lončarstvo;
– izrada posebnih otočnih suvenira;
– turizam održivih razmjera u novim i postojećim obnovljenim i prenamijenjenim
objektima i to: u hotelima, motelima, kampovima i marinama;
– brodogradnja, odnosno proizvodnja brodske opreme i remont brodova koji neće
napuštati teritorijalno more Republike Hrvatske;
– proizvodna djelatnost koja uključuje znanstveno-tehnološka istraživanja i
upotrebu visokih tehnologija (posebice tehnologija s visokim stupnjem energetske
učinkovitosti i prijateljskim odnosom prema okolišu);
– informatička djelatnost;
– informativna djelatnost;
– okolišu prikladna industrijska proizvodnja završnog stupnja prerade i
proizvodnja gotovih industrijskih proizvoda i to: proizvodnja prehrambenih
proizvoda, proizvodnja pića, proizvodnja tekstila, proizvodnja odjeće,
proizvodnja obuće, proizvodnja naftnih derivata, proizvodnja kozmetičkih
preparata, proizvodnja proizvoda od gume i plastike, proizvodnja papira i
proizvoda od papira, proizvodnja ostalih nemetalnih mineralnih proizvoda,
proizvodnja metala i gotovih metalnih proizvoda, proizvodnja elektroničke,
optičke, električne i motorne opreme i uređaja, proizvodnja namještaja i ostala
prerađivačka proizvodnja;
– korištenje obnovljivih izvora energije, osim građevina za iskorištavanje snage
vjetra za električnu energiju;
– cestovni prijevoz putnika i robe ukoliko nije od općeg ekonomskog interesa i
ukoliko nije subvencioniran;
– graditeljstvo;
– umjetničke radionice, radionice za obnovu kulturne baštine;
– djelatnost socijalne skrbi i zdravstva:
– te djelatnosti humanitarnih i drugih nevladinih organizacija.«.
Iza stavka 2. dodaje se stavak 3. koji glasi:
»Sukladno članku 1. stavku 1. Odluke o objavljivanju pravila o potporama male
vrijednosti, državne potpore male vrijednosti otočnim poslodavcima za očuvanje
radnih mjesta ne mogu se dodijeliti:
– za djelatnosti usmjerene k izvozu prema trećim zemljama ili državama
članicama, odnosno isključuju se potpore koje su u izrav­noj vezi s izvezenim
količinama, s uspostavom i funkcioniranjem distribucijske mreže ili s drugim
tekućim troškovima vezanim uz djelatnost izvoza,
– za nabavu vozila za cestovni prijevoz tereta koja se dodjeljuje poduzetnicima
koji obavljaju cestovni prijevoz za najamninu ili naknadu,
– poduzetniku u teškoćama,
– te ne mogu biti uvjetovane korištenjem domaćih u odnosu na uvezene
proizvode.«.

Članak 4.

Članak 8. mijenja se i glasi:

*»Članak 8.*

Uz zahtjev iz članka 7. ove Uredbe, Korisnik potpora dužan je priložiti po jedan
primjerak sljedećih dokumenata:
1. podatke o pravnom statusu:
a) za obrtnike:
– preslika rješenja o osnivanju obrta (obrtnica) i
– preslike matičnih kartona potpisa u banci za sve žiro-račune, koje ne mogu
biti starije od 30 dana;
– obavijest o razvrstavanju poslovnih subjekata prema NKD Državnog zavoda za
statistiku;
b) za trgovačka društva:
– preslika rješenja o upisu u sudski registar;
– preslika društvenog ugovora u slučaju da se radi o više osnivača trgovačkog
društva;
– preslike matičnih kartona u banci za sve žiro-račune, koje ne mogu biti
starije od 30 dana;
– obavijest o razvrstavanju poslovnih subjekata prema NKD Državnog zavoda za
statistiku;
c) za zadruge:
– preslika rješenja o upisu u sudski registar;
– preslika ugovora o osnivanju zadruge;
– preslike matičnih kartona u banci za sve žiro-račune, koje ne mogu biti
starije od 30 dana;
– obavijest o razvrstavanju poslovnih subjekata prema NKD Državnog zavoda za
statistiku;
d) za udruge:
– preslika rješenja o upisu u registar udruga;
– preslike matičnih kartona u banci za sve žiro račune, koje ne mogu biti
starije od 30 dana;
– obavijest o razvrstavanju poslovnih subjekata prema NKD Državnog zavoda za
statistiku;
2. potvrdu nadležne ispostave Porezne uprave o stanju duga, koja ne može biti
starija od 15 dana,
3. preslike ugovora o radu za svakog radnika za kojeg se traži potpora i
preslika osobne iskaznice,
4. izračun prosjeka isplaćene bruto plaće bez doprinosa na plaću, za posljednjih
12 mjeseci za svakog radnika za kojeg se traži potpora – IP obrazac ovjeren od
strane Korisnika potpora,
5. ovjerenu izjavu Korisnika potpora kod javnog bilježnika o svim dodijeljenim
državnim potporama koje su Korisniku potpora dodijeljene unazad tri godine do
dana podnošenja Zahtjeva za potpore na temelju ove Uredbe ili ovjerenu izjavu
Korisnika potpore kod javnog bilježnika da nije koristio državne potpore unazad
tri godine do dana podnošenja Zahtjeva za potpore na temelju ove Uredbe.«.

Članak 5.

U članku 10. iza stavka 3. dodaju se stavci 4. i 5. koji glase:
»Povjerenstvo donosi prijedlog zbirne liste Korisnika potpora, te otočnih
poslodavaca koji ne ispunjavaju uvjete za korištenje državnih potpora male
vrijednosti otočnim poslodavcima za očuvanje radnih mjesta.
Povjerenstvo dostavlja prijedlog zbirne liste iz stavka 4. ovog članka ministru
mora, turizma, prometa i razvitka, koji donosi konačne odluke o korištenju
državnih potpora male vrijednosti i obavijesti o neispunjavanju uvjeta za
korištenje državnih potpora male vrijednosti otočnim poslodavcima za očuvanje
radnih mjesta, te iste dostavlja Korisnicima potpora, odnosno otočnim
poslodavcima.«.
Dosadašnji stavci 4. i 5. postaju stavci 6. i 7.

Članak 6.

Prilog 1. Obrazac zahtjeva za potpore iz članka 7. stavka 3. mijenja se i glasi:

»PRILOG 1.

ZAHTJEV ZA POTPORE

temeljem Uredbe o uvjetima, kriterijima, visini i načinu ostvarivanja prava
dodjele državnih potpora male vrijednosti otočnim poslodavcima za očuvanje
radnih mjesta i Uredbe o izmjenama i dopunama Uredbe o uvjetima, kriterijima,
visini i načinu ostvarivanja prava dodjele državnih potpora male vrijednosti
otočnim poslodavcima za očuvanje radnih mjesta
**Otočni poslodavci na otocima prve skupine**□  obrti
□  trgovačka društva
□  zadruge
□  udruge
**Otočni poslodavci na otocima druge skupine**□  obrti
□  trgovačka društva
□  zadruge
□  udruge
U prazno polje križićem označiti pravni status podnositelja Zahtjeva.

I. OPĆI PODACI O PODNOSITELJU ZAHTJEVA

1. Naziv obrta, trgovačkog društva, zadruge ili udruge – sjedište, ulica i br.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Matični broj |  |  |  |  |  |  |  |  |
| Porezni broj |  |  |  |  |  |  |  |  |

Djelatnost
slovima i šifra prema NKD: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Telefon
Faks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Datum i mjesto registracije, broj
    dokumenta registracije
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Naziv banke i broj žiro-računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Ukupan broj radnika na dan \_\_\_\_\_\_\_,
Broj radnika za koje se podnosi zahtjev \_\_\_\_\_\_\_\_\_\_\_\_\_\_\_\_\_\_\_\_
– žene \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
– stručna sprema:

NKV         \_\_\_\_\_\_\_\_\_\_\_\_\_\_\_\_\_\_\_

PKV          \_\_\_\_\_\_\_\_\_\_\_\_\_\_\_\_\_\_\_

KV, VKV  \_\_\_\_\_\_\_\_\_\_\_\_\_\_\_\_\_\_\_

SSS           \_\_\_\_\_\_\_\_\_\_\_\_\_\_\_\_\_\_\_

VŠS          \_\_\_\_\_\_\_\_\_\_\_\_\_\_\_\_\_\_\_

VSS          \_\_\_\_\_\_\_\_\_\_\_\_\_\_\_\_\_\_\_
6. Struktura vlasništva:
                         \_\_\_\_\_\_\_\_\_\_\_\_\_\_\_\_\_\_\_

privatno 100 %
                         \_\_\_\_\_\_\_\_\_\_\_\_\_\_\_\_\_\_\_

suvlasništvo %
                         \_\_\_\_\_\_\_\_\_\_\_\_\_\_\_\_\_\_\_

fondovi %
                        \_\_\_\_\_\_\_\_\_\_\_\_\_\_\_\_\_\_\_

II. PODACI O RADNICIMA ZA KOJE SE PODNOSI ZAHTJEV

|  |  |  |  |  |  |  |
| --- | --- | --- | --- | --- | --- | --- |
| IME I PREZIME | MBG | Prebivalište | Stručna sprema | Datum zaposlenja | Radno mjesto | Isplaćena bruto plaća |
| 1. |  |  |  |  |  |  |
| 2 |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |

…
Ime i prezime osobe za kontakt s Ministarstvom (tel/faks:)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Žig i potpis podnositelja Zahtjeva

Uz Zahtjev za potpore potrebno je priložiti:
1. podatke o pravnom statusu:
• za obrtnike:
– preslika rješenja o osnivanju obrta (obrtnica);
– preslika matičnih kartona potpisa u bankama za sve žiro-račune koje ne mogu
biti starije od 30 dana;
– obavijest o razvrstavanju poslovnih subjekata prema NKD Državnog zavoda za
statistiku;
• za trgovačka društva:
– preslika rješenja o upisu u sudski registar;
– preslika društvenog ugovora u slučaju da se radi o više osnivača trgovačkog
društva;
– preslike matičnih kartona u bankama za sve žiro-račune koje ne mogu biti
starije od 30 dana;
– obavijest o razvrstavanju poslovnih subjekata prema NKD Državnog zavoda za
statistiku;
• za zadruge:
– preslika rješenja o upisu u sudski registar;
– preslika ugovora o osnivanju zadruge;
– preslike matičnih kartona u bankama za sve žiro-račune koje ne mogu biti
starije od 30 dana;
– obavijest o razvrstavanju poslovnih subjekata prema NKD Državnog zavoda za
statistiku;
• za udruge:
– preslika rješenja o upisu u registar udruga;
– preslika matičnih kartona u bankama za sve žiro račune, koje ne mogu biti
starije od 30 dana;
2. potvrdu nadležne ispostave Porezne uprave o stanju duga, koja ne može biti
starija od 15 dana;
3. preslike ugovora o radu za svakog radnika za kojeg se traži potpora i
preslika osobne iskaznice;
4. izračun prosjeka isplaćene bruto plaće bez doprinosa na plaću, za posljednjih
12 mjeseci za svakog radnika za kojeg se traži potpora – IP obrazac ovjeren od
strane Korisnika potpore;
5. ovjerenu izjavu Korisnika potpore kod javnog bilježnika o svim dodijeljenim
državnim potporama koje su Korisniku potpore dodijeljene unazad tri godine do
dana podnošenja zahtjeva za potporu na temelju ove Uredbe ili ovjerenu izjavu
Korisnika potpore kod javnog bilježnika da nije koristio državne potpore unazad
tri godine do dana podnošenja zahtjeva za potpore na temelju ove Uredbe.«.

Članak 7.

Ova Uredba stupa na snagu osmog dana od dana objave u »Narodnim novinama«.

Klasa: 421-01/07-01/03
Urbroj: 5030116-07-1
Zagreb, 20. lipnja 2007.

Predsjednik
**dr. sc. Ivo Sanader**, v. r.

Uredba, NN 66/2007-2039
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)